Jääkiekon nuorten maailmanmestaruuskilpailut

Jääkiekon nuorten maailman­mestaruus­kilpailut (eng. World Junior Hockey Championship, WJHC) on vuosittain pelattava, alle 20-vuotiaille pelaajille tarkoitettu jääkiekon arvoturnaus.

Pääturnauksessa, joka muodostaa A-ryhmän, pelaa vuosittain kymmenen joukkuetta kahdessa lohkossa. Kisojen ottelut pelataan vuodenvaihteen molemmin puolin: ne alkavat tavallisesti joulun välipäivinä ja ratkaisevat ottelut pelataan tammikuun alkupuolella.

Turnauksessa on myös kolme alempaa ryhmää, 1. divisioona, 2. divisioona ja 3. divisioona. Ne pelataan erillisinä turnauksina, joissa ratkaistaan nousu ylempään ryhmään ja putoaminen alempaan ryhmään.

Historia 
Turnausta on pelattu virallisesti vuoden 1977 turnauksesta lähtien. B-sarja tuli mukaan ensimmäisen kerran turnauksessa 1979. C-sarjaa on pelattu vuoden 1983 turnauksesta lähtien.

Neuvostoliiton hajottua Venäjä peri Neuvostoliiton paikan pääsarjassa. Samoin kävi Tšekkoslovakian jakautumisessa, jolloina Tšekki peri Tšekkoslovakian paikan pääsarjassa Slovakian joukkueen joutuessa aloittamaan C-sarjasta. Slovakian onnistui nousta jo vuoden 1996 turnauksen myötä pääsarjatasolle.

Suomi on voittanut jääkiekon nuorten maailmanmestaruuden viidesti. Ensimmäisen maailmanmestaruuden se voitti vuonna 1987 Tšekkoslovakiassa Kanadan ja Neuvostoliiton tultua suljetuiksi kisoista joukkotappelun vuoksi. Toisen mestaruuden Suomi otti kotikisoissaan vuonna 1998. Suomi päihitti loppuottelussa Venäjän jatkoajan jälkeen maalein 2–1. Kolmannen kerran Suomi voitti mestaruuden vuonna 2014 Ruotsissa pelatussa turnauksessa, kun se päihitti isäntämaa Ruotsin jatkoajalla lukemin 3–2. Neljännen voiton Suomi saavutti kotiturnauksessaan vuonna 2016. Suomi kaatoi loppuottelussa Venäjän jatkoerässä maalein 4–3. Viidennen maailmanmestaruutensa Suomi voitti vuonna 2019 Kanadassa, kun Yhdysvallat taipui Suomelle lukemin 3–2.

Mitalistit ja kisapaikkakunnat
*Taulukossa on listattuna myös epävirallisten maailmanmestaruuskilpailujen tulokset.

Mitalitaulukko

*Mukaan on laskettu vain vuodesta 1977 lähtien voitetut mitalit.*Taulukko on päivitetty vuoden 2023 turnauksen loppuottelun jälkeen.

Kotikisojen voitto 
Kotikisansa ovat onnistuneet voittamaan Kanada seitsemästi (vuosina 1982, 1991, 1995, 2006, 2009, 2015 ja 2022), Neuvostoliitto kahdesti (vuosina 1974 ja 1983) ja Suomi kahdesti (vuosina 1998 ja 2016).

Arvokkaimmat pelaajat 
Nuorten maailmanmestaruuskilpailujen arvokkaimman pelaajan arvonimi on jaettu vuodesta 2004. 

 2004 −  Zach Parise
 2005 −  Patrice Bergeron
 2006 −  Jevgeni Malkin
 2007 −  Carey Price
 2008 −  Steve Mason
 2009 −  John Tavares
 2010 −  Jordan Eberle
 2011 −  Brayden Schenn
 2012 −  Jevgeni Kuznetsov
 2013 −  John Gibson

 2014 −  Filip Forsberg
 2015 −  Denis Godla
 2016 −  Jesse Puljujärvi
 2017 −  Thomas Chabot
 2018 −  Casey Mittelstadt
 2019 −  Ryan Poehling
 2020 −  Alexis Lafreniere
 2021 −  Trevor Zegras
 2022 −  Mason McTavish
 2023 −  Connor Bedard

Yleisömäärät

Katso myös 

 Nuorten olympialaiset
 World U-17 Hockey Challenge
 Jääkiekon alle 18-vuotiaiden maailmanmestaruuskilpailut
 Hlinka Gretzky Cup

Lähteet 

 avlh.sweb.cz – IIHF U20

Viitteet

Aiheesta muualla 
 TSN.ca − WJC Tournament Records
Nuorten MM-kisojen 2022 otteluohjelma

Jääkiekkokilpailut